นายกรัฐมนตรีพอใจรัฐมนตรีลงพื้นที่ตรวจราชการ พบกับประชาชนชายแดนใต้ กำชับ ครม.ทำควาามเข้าใจโครงการตามนโยบายรัฐ
นายกรัฐมนตรีพอใจรัฐมนตรีลงพื้นที่ตรวจราชการ พบกับประชาชนชายแดนใต้ กำชับ ครม.ทำควาามเข้าใจโครงการตามนโยบายรัฐพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวก่อนการประชุมการพัฒนาเศรษฐกิจและสังคม กลุ่มจังหวัดภาคใต้ชายแดนว่า จากการลงพื้นที่จังหวัดนราธิวาส ก่อนการประชุม ครม. ต้องขอบคุณคณะรัฐมนตรีทุกคนที่ลงพื้นที่ตรวจเยี่ยม จุดต่างๆ ทั้งสามจังหวัดภาคใต้ โดยพอใจกับภาพของประชาชนที่มีรอยยิ้มการที่คนเรามองความใกล้ชิดและสร้างความเข้าใจต่อประชาชน ถึงการขับเคลื่อนการพัฒนาในทุกมิติ ทั้งนี้เพื่อให้ทุกคนมีโอกาสเข้าถึงโอกาส นายกรัฐมนตรี กล่าวด้วยว่า สิ่งสำคัญของการประชุม ครม.นอกสถานที่นั้นคือ การก่อให้เกิดโครงการใหม่ๆ ที่มีความต้องการเร็วขึ้นและใช้งบประมาณไม่มาก ซึ่งรัฐบาลจะหางบประมาณต่างๆ มาเสริมให้ทุกครั้ง โดยในช่วง 5 ปีที่ผ่านมาก็ทำลักษณะนี้ตลอดนายกรัฐมนตรี กล่าวอีกว่า สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงรับสั่งกับตนเสมอมาว่า คนภาคใต้เป็นคนน่ารักจริงใจ มีฝีมือ ในเรื่องของหัตถกรรม ความเป็นเอกลักษณ์ของคนใต้ ขณะที่การลงพื้นที่ครั้งนี้ได้พบเด็กนักเรียน โดยทุกคนมีความกระตื้อรื้อร้น และทราบว่าการศึกษาในพื้นที่ภาคใต้ดีขึ้นมาก ผลจากการทำงานหลายส่วนที่ร่วมมือกับกระทรวงศึกษาธิการ ทั้งในระบบและนอกระบบนายกรัฐมนตรี เน้นย้ำการสร้างความเข้าใจ เพราะสิ่งสำคัญของการทำงานคือการสร้างความเข้าใจควบคู่กันไปขณะที่ในยุคสมัยปัจจุบัน จะต้องรับฟังความคิดเห็นของประชาชนและชี้ให้เห็นว่าสิ่งที่รัฐบาลมุ่งเน้นคือ การใช้จ่ายงบประมาณอย่างคุ้มค่าประหยัดและมีประสิทธิภาพ และแก้ปัญหาการทุจริต ไม่เอื้อประโยชน์กับใครทั้งสิ้น นั้นคือสิ่งที่รัฐมนตรีทุกคนจะต้องไปกำกับดูแลในส่วนงานให้สอดคล้องกับนโยบาย หรือเจตนารมณ์